b'\n_START_ARTICLE_\nConstantin Agiu\n_START_SECTION_\nBiografie\n_START_PARAGRAPH_\nA fost t\xc3\xa2mplar de meserie. Membru al PCdR, a fost remarcat de \xc8\x98tefan Fori\xc8\x99 \xc8\x99i numit instructor de partid pentru Oltenia (1941), iar din iunie 1943 a fost membru al Comitetului Central al P.C.d.R.. Chiar \xc8\x99i dup\xc4\x83 4 aprilie 1944 (c\xc3\xa2nd \xc8\x98tefan Fori\xc8\x99 a fost \xc3\xaenl\xc4\x83turat din func\xc8\x9bia de secretar general), a de\xc8\x9binut func\xc8\x9bii importante, de exemplu a fost \xc3\xaens\xc4\x83rcinat cu controlul veniturilor realizate de Comisia Central\xc4\x83 Financiar\xc4\x83 a P.C.R. sau cu ducerea tratativelor cu reprezentan\xc8\x9bii P.S.D. pentru realizarea Frontului Unic Muncitoresc._NEWLINE_A \xc3\xaendeplinit func\xc8\x9biile de subsecretar de stat la Ministerul Agriculturii \xc8\x99i Domeniilor (6 martie 1945 - 14 aprilie 1948) \xc3\xaen guvernele conduse de Dr. Petru Groza \xc8\x99i de pre\xc8\x99edinte al Marii Adun\xc4\x83ri Na\xc8\x9bionale (11 iunie - 27 decembrie 1948)._NEWLINE_\xc3\x8en 1956 a fost sanc\xc8\x9bionat cu vot de blam \xc3\xaen leg\xc4\x83tur\xc4\x83 cu excluderea din partid a generalului Ion Eremia._NEWLINE_\xc3\x8en 1958 a fost \xc3\xaenl\xc4\x83turat din comitetul de conducere al Asocia\xc8\x9biei fo\xc8\x99tilor de\xc8\x9binu\xc8\x9bi \xc8\x99i deporta\xc8\x9bi politici antifasci\xc8\x99ti.'